Na dien dat roeland wilen van bouogevail hem verbonden hadde met
It
scepen brieven van loeven int jair xiiii lx junii xviii aen willems
de met onsen ingeseten voirte en katlinen zijnre dochter in vier
ryders lijftochten te xxvi stuvs tstuck ten live des voirs willems
ende zijnre dochter en der langhste leven van hen beiden Ende
de selve wilen roeland ten tijde vander obligacien vander vors lijft
ter meerder vestich met den he ende scepen onss gened hn in
zijnre stad van loeven pandsgewise in handen gesett hadde een
guldenen halsvand staende int formalet drie robbijne iii plen en
inden middelt eenen saffier met eenen guldenen rynghe dair inne
staende eenen robbijn all tsamen wegende twee outen en eenen
yngelsche troysch Ende de voirs willem over de vors pande
voe tvoldoen zijnre scepen brieve voirs tvonisse genomen hadde
So es achtervolgende dien met brieven vander stad gescreven Aen
janne van dyon en der weduwen bernards wilen van bourgevail
sone des voirs wilen roelands nu werdynne des voirs jans van
dyon en met den selven brieven gecundicht en gewairschout evevre
zij inden name van hen selven of inden name vanden gebortighen die
de selve huysvrouwe des voirs jans van dyon vanden voirs wilen
bernarde behouden heeft inde voirs verpanden juwelen enich recht
meynden te hebben oft tegen de execucie der selver voe tvoldoen der
voirs lijftocht yet wouden zeggen dat zij des comen waren tot
eenen zekn daghe nu overleden zijnde niet intimacien oft zij te
dien daghe niet en quamen noch en zouden datmen dan dien ovleden
zijnde den voirs willeme dexecucie vanden vercopen om de juwele
voirs ten hooghsten te bringhen trecht soude doen ende laten gescien
om aen de peninghen dairaf comende hem vander principaelder
lijft en achter stelle der selver te verrichtene Ende want de
voirs jan van dyon zijn huysvrouwe noch henre geboerte die
zij heeft behouden vanden voirs wilen bernarde ten vors dage
niet gecomen en zijn noch gesonden en hebben So heeft de vors
willem ter pncien vanden burgmeester ende raide vander stad
van lov begheerd aengehoirt te hebben henricken vanden zijpe
geswoen bode der stad van loeven oft hij met de brieve vors gedgen
en heeft aen den voirs janne van dyoen ende zijnre huysvrouwen
en hen die brieve gegeven en gepnteert zijnen eed welk henrick
gemaend vanden burgmeester op zijnen eed gedraghen heeft also
bij hem gedaen te zijne dwelck de vors willen begt heeft in
nemorie gestelt te worden om hem te moegen dienen in tijden en
wile hem dat van node sal moegen wesen en behoeven Act in
silio novebr iiii